
   ประกาศเทศบาลตำบลบ้านนา
   เรื่อง  ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่
          ประจำปี   พ.ศ.๒๕๕๗  ถึงปี พ.ศ. ๒๕๖๐ ต่อเจ้าพนักงานประเมิน
-----------------------------------------------------------------------



โดยที่พระราชบัญญัติภาษีบำรุงท้องที่ พ.ศ. ๒๕๐๘ มาตรา  ๒๔  และ  ๒๙ กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่  ยื่นแบบแสดงรายการที่ดินเป็นรายแปลงต่อเจ้าพนักงานประเมิน


ฉะนั้น  จึงประกาศให้เจ้าของที่ดิน  ซึ่งที่ดินตั้งอยู่ในเขตพื้นที่หมู่ที่  ๑ - ๑๒  ตำบลบ้านนา  อำเภอศรีนครินทร์   จังหวัดพัทลุง   ยื่นแบบ ภ.บ.ท.๕ แบบแสดงรายการที่ดินเพื่อเสียภาษีบำรุงท้องที่ ประจำปี พ.ศ. ๒๕๕๗  ถึงปี พ.ศ. ๒๕๖๐  ต่อเจ้าพนักงานประเมิน  ณ  สำนักงานเทศบาลตำบลบ้านนา  อำเภอศรีนครินทร์   จังหวัดพัทลุง  นับตั้งแต่วันที่  ๑  ตุลาคม พ.ศ.๒๕๕๖  ถึงวันที่  ๓๑  มกราคม  พ.ศ.๒๕๕๗ แบบพิมพ์ ภ.บ.ท. ๕  จะขอรับได้ ณ สำนักงานเทศบาลตำบลบ้านนา  อำเภอศรีนครินทร์  จังหวัดพัทลุง 


เอกสารที่ต้องนำมาในการยื่นแบบ ได้แก่
                    ๑. สำเนาบัตรประชาชนเจ้าของที่ดิน
                     ๒. สำเนาหนังสือเอกสารสิทธิซึ่งทางที่ดินเป็นผู้ออกให้ เช่น
                        ๒.๑. ผู้มีกรรมสิทธิ์ในที่ดิน ได้แก่
                              - โฉนดที่ดิน
                              - โฉนดแผนที่
                              - โฉนดตราจอง ตราจองที่ตราว่า ได้ทำประโยชน์แล้ว
                         ๒.๒. ผู้มีสิทธิ์ครอบครอง ได้แก่
                               - น.ส.๓
                               - น.ส.๓ ก
                               - น.ส.๒ หรือใบจองที่ดิน
                               - ส.ค.๑ หรือสิทธิครอบครอง
                               - หนังสือ ส.ป.ก.


ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา ๔๕ (๑) และ (๒) แห่งพระราชบัญญัติภาษีบำรุงท้องที่ พ.ศ. ๒๕๐๘
                         จึงประกาศมาเพื่อทราบทั่วกัน
                                               ประกาศ  ณ  วันที่     ๑๒    กันยายน    พ.ศ.   ๒๕๕๖
                         (นายคำน้อย      หนูแสง)
                         นายกเทศมนตรีตำบลบ้านนา
ประกาศเทศบาลตำบลบ้านนา
เรื่อง  ใบเสร็จรับเงินภาษีบำรุงท้องที่สูญหาย  ประจำปี พ.ศ. ๒๕๕๖
-----------------------------------------------------------------------



ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ นั้น
กองคลัง งานพัฒนาและจัดเก็บรายได้ เทศบาลตำบลบ้านนา ได้เบิกใช้ใบเสร็จรับเงินภาษีบำรุงท้องที่ เล่มที่ ก ๓๗๘๔๔๑๓ เมื่อวันที่ ๙  กรกฎาคม  ๒๕๕๖ โดยได้ใช้ใบเสร็จ เลขที่ ๑ - ๗ และใบเสร็จที่ยังไม่ได้ใช้ เลขที่ ๘ – ๕๐ ซึ่งได้สูญหายไปโดยไม่มีสาเหตุค้นหาไม่เจอ ตั้งแต่วันที่ ๑๙  สิงหาคม  ๒๕๕๖
                         จึงประกาศมาเพื่อทราบทั่วกัน
                                               ประกาศ  ณ  วันที่   ๒   เดือน   กันยายน   พ.ศ. ๒๕๕๖
                          (นายคำน้อย     หนูแสง)
                          นายกเทศมนตรีตำบลบ้านนา
